# Aitana Ocaña Morales

Aitana Ocaña Morales (Sant Climent de Llobregat, 27 de juny de 1999), coneguda simplement com a Aitana, és una cantant catalana.
Coneguda per la seva participació en el concurs musical de Televisió Espanyola Operación Triunfo, on va arribar fins a la final, va ser la concursant més jove, juntament amb altres concursants com Nerea Rodríguez, i va quedar finalment segona classificada, després d'Amaia Romero.
Juntament amb Ana Guerra, amb la cançó Lo malo, composta per Brisa Fenoy i amb Arde, cantada en solitari, va participar en la selecció del candidat que hauria de representar a Espanya en el Festival d'Eurovisió de l'any 2018, on finalment van ser escollits Amaia Romero i Alfred García. Entre algunes de les cançons compostes per ella es troba Laws about me, penjada a les xarxes socials.

## Carrera musical
### Començament

Va començar a tocar el piano de petita i, des de llavors, ha seguit vinculada amb la música. Als dotze anys, en l'època d'estudiant de secundària, Aitana va interpretar el tema We Are the World de Michael Jackson al centre on cursava els estudis. El 2014 va començar a fer versions de cançons populars a YouTube. Aquest mateix any també va compondre les primeres cançons i algunes van ser gravades en estudi, com Laws About Me, que va ser pujada a YouTube el 12 d'agost de 2015.

### 2017–2018: pas per Operación Triunfo

Va guanyar reconeixement nacional amb la seva participació en Operación Triunfo 2017. Com a finalista del programa, Aitana va ser candidata a representar a Espanya en el Festival de la Cançó d'Eurovisió 2018, celebrat a Lisboa, amb les cançons «Arde», com a solista, i «Lo malo», interpretada a duo al costat d'Ana Guerra; quedant cada cançó en segon i tercer lloc respectivament amb un 31 per cent i un 26 per cent dels vots. El 5 de febrer, en la gala final del programa, Aitana va ser proclamada com la segona classificada d'Operación Triunfo 2017 amb el 42 per cent dels vots del públic.
A pesar que cap de les dues cançons fossin seleccionades per representar a Espanya, el duo «Lo malo», va arrasar en plataformes online com Spotify o YouTube, aconseguint el segon lloc en les cançons més virals d'Espanya, el primer lloc en la llista de vendes oficial a Espanya d'una cançó nacional des del 2016 per PROMUSICAE, sent certificada a Espanya amb cinc discos de platí.
El 16 de març del 2018 va ser llançat per Universal Music el primer àlbum recopilatori de la cantant en forma de revista en la seva edició física, titulat Aitana Ocaña: Sus canciones', que recull les cançons que la cantant va interpretar durant el seu pas per Operacion Triunfo i que va aconseguir el disc d'or.

### 2018: Primers llançaments

Des de la seva sortida del programa, Aitana també va començar a treballar en el que serà el seu primer treball discogràfic. Després del llançament del vídeo líric de «Arde» en YouTube, va viatjar als Los Angeles per gravar amb el productor Sebastian Krys, entre d'altres.
Al maig va actuar a Madrid, Màlaga i Barcelona en els concerts d'ELS40 Primavera Pop.
Al juny, va ser convidada per David Bisbal per participar com convidada en el seu concert en el Palau Sant Jordi de Barcelona, Aitana va interpretar al costat d'ell la cançó Mi princesa. El 29 de juny, Aitana i la resta de concursants d'Operación Triunfo 2017 van realitzar un concert benèfic a l'Estadi Santiago Bernabéu de Madrid, al qual van assistir més de 60.000 espectadors. Durant el concert, Aitana va cantar Échame la culpa al costat del seu intèrpret Luis Fonsi.
El 27 de juliol va llançar el seu primer senzill oficial en solitari titulat Teléfono el qual va debutar com a número 1. El videoclip de la cançó es va convertir en el més vist de Vevo en un període de 24 hores a Espanya.
El 20 de setembre va ser nominada en els ELS40 Music Awards 2018 en les categories d'Artista Revelació de l'Any, al costat d'Ana Guerra, i Canción del Año per Lo malo. Finalment, va rebre el premi a Artista Revelación del Año.
El 18 d'octubre va llançar un llibre amb les seves il·lustracions, titulat La tinta de mi ojos.
El 30 d'octubre, en una roda de premsa a Equador, Universal Music Group li va fer lliurament d'un disc d'or per les vendes i consum digital al país de Lo malo i Teléfono.
El 15 de novembre, Aitana va presentar l'actuació del cantant Bad Bunny en els Premis Grammy Llatins 2018, al costat de Lele Pons, amb la qual també va gravar un remix de Teléfono que va ser publicat el 21 del mateix mes. El 30 de novembre es va publicar el seu EP debut, titulat Tráiler, que compta amb cinc cançons originals més el remix anteriorment citat.

### 2018- 2019: Spoiler

Des de la sortida del programa l'Aitana va començar a treballar en el seu primer treball discogràfic. Després de llançar el videoclip d'Arde va viatjar a Los Angeles per gravar el seu disc amb el productor Sebastián Krys. Al maig va actuar a Madrid, Málaga i Barcelona en els concerts de LOS40POP. El 29 de juny, Aitana i la resta de concursants d'Operación Triunfo 2017 van realitzar un concert benèfic a l'Estadi Santiago Bernabéu de Madrid. El 27 de juliol, va llançar el seu primer senzill oficial en solitari titulat Teléfono. El videoclip del senzill va ser el més vist a la plataforma de vídeo Vevo en un període de 24 hores a Espanya.
El 15 de novembre, va presentar l'actuació del cantant Bad Bunny als Premis Grammy Llatins 2018, juntament amb Lele Pons, amb qui va gravar una remescla de Teléfono publicat el 21 de novembre de 2018. El 30 de novembre va publicar el seu primer EP titulat Tráiler, que compta amb cinc cançons originals més la remescla anteriorment citada. Al desembre, va gravar al costat dels seus companys d'OT 2017 la cançó El mundo entero per a un comercial de la marca Coca-Cola. A més, també va gravar una cançó per al disc de La Marató de TV3.
El seu senzill Vas a quedarte, la va convertir en una de les artistes més escoltades del primer semestre de 2019, a més de ser nominada a Cançó de l'any a LOS40 Music Awards (2019). El 12 d'abril, es va publicar la seva col·laboració amb la banda Morat, un tema titulat Presiento, que també va obtenir diversos reconeixements en forma de certificacions de vendes discogràfiques
Aquell mateix any va publicar 4 senzills més: Nada sale mal, un tema de pop urbà; Con la miel en los labios, una balada sobre l'amor, Me quedo, en col·laboració amb Lola Índigo, i «+» en col·laboració amb Cali & El Dandee.
El 7 de juny de 2019 va publicar a través d'Universal Music Espanya el seu àlbum debut Spoiler, que va incloure tots els senzills anteriors, a excepció de la col·laboració amb Cali i el Dandee, que es va incloure al seu següent disc. El disc va presentar un total de catorze cançons.
La seva primera gira musical, Play Tour Aitana, va començar el 22 de juny a la plaça de toros de La Condomina de Múrcia i es va dur a terme a vint-i-cinc ciutats més al llarg d'aquell any.

### 2020-2021: La Voz Kids i 11 Razones

El primer semestre de 2020, va ser la segona artista més escoltada a Espanya a la plataforma Spotify. A principis d'aquell any, es va confirmar el seu fitxatge com a assessora de David Bisbal a La voz Kids 6 a Antena 3. El programa, amb la participació de l'artista, es va emetre el juny de 2021. A més, va anunciar que la gira Play Tour Aitana amb el nom de Més Play Tour, seria represa el 23 de maig de 2020 a Barcelona,però va ser finalment cancel·lada per la pandèmia de COVID-19.
El març del 2020, coincidint amb la quarantena pel virus COVID-19, es va anunciar la seva col·laboració amb David Bisbal amb el tema Si tu la quieres. El senzill va aconseguir ser número 1 en tendències de YouTube Espanya i va sobrepassar els dos milions de visualitzacions en un dia. Posteriorment, el 15 de maig va llançar Enemigos juntament amb Reik amb un videoclip fet per animació i al juliol, Más de lo que aposte, la seva segona cançó amb Morat. Al setembre va realitzar la remescla de la cançó La teva foto del DNI amb el seu amic de la infància Marmi. A més, va realitzar una col·laboració amb Sebastián Yatra en el senzill Corazón sin vida. A l'octubre, es va unir al senzill de la cantant mexicana Danna Paola titulat Friend de semana, juntament amb Luísa Sonza i al novembre es va anunciar la col·laboració internacional de l'artista amb Katy Perry i Tiësto en el tema Resilient.
El seu segon àlbum, 11 Razones, va ser llançat a nivell mundial a través d'Universal Music Espanya l'11 de desembre de 2020. El disc conté onze temes.
A l'abril va participar juntament amb més de 30 artistes hispans en la versió de la quarta peça de la Simfonia núm. 9 de Beethoven Himne a l'alegria, per la lluita contra la pandèmia del COVID-19. El 30 d'abril va llançar el senzill Ni una más, que reivindica la importància de commemorar el Dia Internacional de les Dones.
L'1 de juliol de 2021 va començar la gira musical 11 Raons Tour, amb més de trenta concerts programats. Després d'anunciar aquestes dates, va aconseguir esgotar les entrades a set ciutats abans de l'estrena de la gira. A més, va tenir bones crítiques de la premsa especialitzada. Amb aquesta humilitat que el caracteritza, malgrat el seu fulgurant èxit, afronta cada repte amb feina i tenacitat, i això al final es nota a l'escenari.
El 18 d'agost, va ser llançada la remescla de la cançó Mon Amour juntament amb Zzoilo. La cançó va arribar al número 1 del Top 50 cançons de Promusicae en la seva tercera setmana de llançament. El setembre de 2021, va estrenar el senzill Berlín, una cançó de desamor que es va colar al cap de pocs dies a la llista d'èxits Espanya de Spotify. La cançó es tracta del primer senzill del nou disc de la cantant, que anirà més en la línia de música urbana i electrònica. Seguidament va treure els temes col·laboratius Llueve sobre mojado, amb Pablo Alborán i Álvaro de Luna, Coldplay, amb Cali y el Dandee, i Formentera, amb Nicki Nicole.

## Moda

Aitana es va convertir, el 3 d'abril de 2018, en la primera ambaixadora de la marca Stradivarius a Espanya, una de les filials de moda del conglomerat tèxtil Inditex, que sempre havia rebutjat invertir en campanyes publicitàries tradicionals. Aquest canvi en el model de negoci va convertir en imatge a la cantant en la campanya de primavera 2018 i posteriorment, a causa de l'èxit de vendes, ha estat imatge de la campanya tardor 2018 a Espanya. La major part dels seus estilismes són dins d'aquesta marca i les seves peces publicitades han tingut bones vendes. El setembre de 2021 va convertir-se en la imatge de McDonald's, patrocinant un menú. L'any 2023 treu el nou disc alpha i inicia la nova.

## Vida personal

És descendent d'extremenys per part de mare, ja que els seus avis materns van migrar a Catalunya procedents d'Arroyo de la Luz.

## Discografia
### Àlbums/EPs

* 2018: Tráiler (EP)
* 2019: Spoiler
* 2020: 11 razones
* 2022: La Última (BSO de la sèrie original de Disney+ "La Última")
* 2023: Alpha

### Senzills

* Arde
* Lo malo amb Ana Guerra
* Teléfono
* Vas a quedarte
* Mejor que tú
* Presiento, amb Morat
* Nada sale mal
* Con la miel en los labios
* Las Vegas
* Perdimos la razón
* Me quedo, amb Lola índigo
* Stupid
* Hold
* Cristal
* Popcorn
* El Trece
* Barro Y Hielo
* “+”, amb Cali y Dandee
* Si tu la quieres, amb David Bisbal
* Enemigos, amb Reik
* Más de lo que aposté, amb Morat
* Tu foto del DNI, amb Marmi
* Si no vas a volver
* Corazón sin vida, amb Sebastián Yatra
* Cuando te fuiste, amb Natalia Lacunza
* Ni una más
* Berlín
* Llueve sobre mojado, amb Pablo Alborán i Álvaro de Luna
* Coldplay, amb Cali y el Dandee
* Formentera, amb Nicki Nicole.
* Las dudas, amb Sebastián Yatra
* En el Coche
* Sálvame, amb Moderatto
* Mariposas, amb Sangiovanni
* Quieres, amb Emília Mernes i Ptazeta
* Otra Vez
* La última (de la sèrie "La Última")
* Los Ángeles
* LAS BABYS
* miamor, amb Rels B

## Play Tour

La cantant va començar en el 2019 la seva primera gira en solitari anomenada «Play Tour». Va ser una gira realitzada per promoure el seu primer EP Tráiler i el seu primer àlbum d'estudi Spoiler (2019). La gira va iniciar el 22 de juny de 2019 i va finalitzar el 29 d'agost de 2020 en l'Starlite Festival de Marbella.

### Col·laboracions

* A l'espectacle d'Alacant va interpretar 'Me Quedo' amb Lola Indigo.
* A l'espectacle d'Alcalà va interpretar 'Presiento' amb Morat.
* A l'espectacle de Sevilla va interpretar 'Vas a quedarte' amb Antonio José.
* Al segon show de Madrid va interpretar 'Lo Malo' amb Ana Guerra.
* A l'espectacle de Barcelona va interpretar 'Barro y Hielo' amb Alfred García.

## Filmografia
### Cine

| Any | Títol | Personatge | Notes |
| 2019 | La gran aventura de los Lunnis y el libro mágico | Veu | Banda sonora |
| 2019 | Aladdin | Veu | Banda sonora |
| 2020 | Over the Moon | Veu | Banda sonora |
| 2020 | Play Tour: En directo | Ella mateixa | Concert Barcelona 2019 |
| 2020 | Aitana Play Tour: tras las luces | Ella mateixa | Pel·lícula documental |
| 2024 | Mis ganas ganan, la historia de Elena Huelva | Ella mateixa | Pel·lícula documental |
| 2024 | Pared con pared | Valentina | Pel·lícula de Netflix |

### Sèries de televisió

| Any | Sèrie | Canal | Personatge | Notes |
| 2018 | Skam Espanya | Movistar+ | Ella mateixa | Escena inèdita "És ella?" |
| 2022 | La última | Disney+ | Candela | |

## Premis i candidatures
### ELS40 Music Awards

| Any | Premi | Categoria | Resultat |
| 2018 | ELS40 Music Awards | Artista revelació de l'any (al costat d'Ana Guerra) | Guanyadora |
| 2018 | ELS40 Music Awards | Cançó de l'any (per «Lo malo») | Nominada |

### Altres premis

| Any | Premis | Categoria | Resultat |
| 2018 | Cosmo Awards | Girl Gang (al costat d'Ana Guerra, Amaia Romero i Miriam Rodríguez) | Guanyadora |

## Referències

* ↑ «OT: El ‘ángel' de Aitana, medalla de plata en la final de OT». La Vanguardia, 06-02-2018. Arxivat de l'original el 7 de febrer 2018 [Consulta: 6 febrer 2018].
* ↑ «'Lo malo' de Aitana y Ana Guerra, ¿la canción del verano?». Crónica Global El español. Arxivat de l'original el 19 d’agost 2022 [Consulta: 4 febrer 2018].
* ↑ «Aitana de OT hace magia con 'Arde' y el jurado se rinde». Marca, 30-01-2018. Arxivat de l'original el 4 d’abril 2018 [Consulta: 4 febrer 2018].
* ↑ «‘Lo malo’ arrasa a nivel mundial. La canción de Aitana y Ana Guerra, la más escuchada en plataformas digitales por encima de la eurovisiva ‘Tu canción'». La Vanguardia, 01-02-2018. Arxivat de l'original el 5 de febrer 2018 [Consulta: 4 febrer 2018].
* ↑ Prats, Marina «Ficha de Aitana 'OT': la más pequeña de la Academia y con una fuerte pasión por la música». The Huffington Post, 26-01-2018 [Consulta: 4 febrer 2018].
* ↑ «Operación Triunfo 2017. Aitana es concursante de OT». Arxivat de l'original el 2018-02-09. [Consulta: 21 març 2018].
* ↑ Fernández, Patricia. «Aitana Ocaña (‘OT 2017’): Del anonimato al triunfo por su esfuerzo, su humildad y su voz angelical» (en castellà). Cultura en Serie, 03-02-2018. Arxivat de l'original el 2018-06-12. [Consulta: 18 abril 2018].
* ↑ «Operación Triunfo 2017 | Aitana es concursante de OT» (en castellà), 20-10-2017. Arxivat de l'original el 2018-02-09. [Consulta: 10 desembre 2018].
* ↑ «Aitana segunda finalista de OT 2017». Arxivat de l'original el 2018-02-07. [Consulta: 21 març 2018].
* ↑ «'Lo malo' de Aitana y Ana Guerra, ¿la canción del verano?». Arxivat de l'original el 2022-08-19. [Consulta: 21 març 2018].
* ↑ «‘Lo Malo’, de Aitana y Ana Guerra, primera canción certificada con 5 discos de platino en 2018, en España» (en castellà). , 27-11-2018 [Consulta: 5 desembre 2018].
* ↑ «'Lo malo' de Aitana y Ana Guerra, ¿la canción del verano?» (en castellà). Arxivat de l'original el 2022-08-19. [Consulta: 10 desembre 2018].
* ↑ «Sus Canciones (Operación Triunfo 2017)» (en anglès). [Consulta: 10 desembre 2018].
* ↑ «Aitana, la primera exconcursante de OT 2017 que alcanza el disco de oro» (en castellà). , 10-04-2018 [Consulta: 2 octubre 2018]. Arxivat 2018-10-02 a Wayback Machine.
* ↑ «Aitana presenta en Youtube su single ‘Arde’». , 15-04-2018 [Consulta: 2 octubre 2018].
* ↑ Redacción. «Aitana ('OT 2017') inicia su viaje a Los Ángeles para grabar su primer disco» (en castellà). Formula TV, 14-04-2018. Arxivat de l'original el 2018-07-30. [Consulta: 18 abril 2018].
* ↑ Málaga, La Opinión de. «Málaga vibra con Aitana War y 'Lo malo' en Los 40 Primavera Pop» (en castellà). Arxivat de l'original el 2018-10-02. [Consulta: 10 desembre 2018].
* ↑ Diezminutos.es, Por. «Aitana y Ana Guerra conquistan la 'Primavera Pop' de Madrid» (en castellà), 05-05-2018. Arxivat de l'original el 2018-10-02. [Consulta: 10 desembre 2018].
* ↑ «David Bisbal invitó a Aitana a cantar en el Palau Sant Jordi» (en castellà). , 17-06-2018 [Consulta: 18 juny 2018]. Arxivat 2018-08-20 a Wayback Machine.
* ↑ «Aitana canta 'Mi Princesa' con David Bisbal en su concierto de Barcelona» (en castellà), 17-06-2018. Arxivat de l'original el 2018-12-11. [Consulta: 10 desembre 2018].
* ↑ Gómez, Fran. «Los 16 participantes de 'OT 2017' se reúnen en el Santiago Bernabéu para presentar su concierto solidario» (en castellà). Bekia. Noxvo, 07-04-2018. Arxivat de l'original el 2018-11-25. [Consulta: 4 juliol 2018].
* ↑ España, La Nueva. «Operación Triunfo reúne a 60.000 personas en el Bernabeu» (en castellà). Arxivat de l'original el 2018-07-04. [Consulta: 10 desembre 2018].
* ↑ «Aitana canta ‘Échame la culpa’ con Luis Fonsi» (en castellà). Europa FM. Barcelona: Uniprex, S.A.U., 04-07-2018. Arxivat de l'original el 2018-09-15. [Consulta: 4 juliol 2018].
* ↑ «Aitana estrena el videoclip de su nuevo single el 27 de julio» (en castellà), 17-07-2018. [Consulta: 10 desembre 2018].
* ↑ «Aitana arrasa con 'Teléfono', su primera canción en solitario», 27-07-2018. Arxivat de l'original el 2019-03-29. [Consulta: 10 desembre 2018].
* ↑ «Top 100 Canciones – Semana 31: del 27.07.2018 al 02.08.2018» (PDF) (en castellà). Productores de Música de España. Arxivat de l'original el 2018-08-07. [Consulta: 7 agost 2018].
* ↑ «Operación Triunfo | 'Teléfono' de Aitana bate todos los récords en España» (en castellà), 03-08-2018. Arxivat de l'original el 2018-08-05. [Consulta: 10 desembre 2018].
* ↑ LOS40 «Pablo López, Aitana y Ana Guerra y Anne-Marie, nuevos confirmados para la gala de LOS40 Music Awards2018» (en castellà). , 20-09-2018 [Consulta: 2 octubre 2018]. Arxivat 2019-03-29 a Wayback Machine.
* ↑ «Aitana y Ana Guerra, estrellas en Los 40 Music Awards con premio incluido», 03-11-2018. Arxivat de l'original el 2018-11-06. [Consulta: 6 novembre 2018].
* ↑ González, Melissa. «Aitana Ocaña publicará su libro más personal» (en castellà). Mujer Hoy. Vocento, 09-06-2018. Arxivat de l'original el 2018-07-18. [Consulta: 17 juliol 2018].
* ↑ «Aitana, de Operación Triunfo, publicará su primer libro» (en castellà), 03-07-2018. [Consulta: 10 desembre 2018].
* ↑ Conde, Santi. «Aitana publicará 'La tinta de mis ojos', su primer libro, el próximo 18 d'octubre» (en castellà). El Televisero, 13-07-2018. Arxivat de l'original el 2019-03-17. [Consulta: 17 juliol 2018].
* ↑ «Aitana recibió Disco de Oro en Ecuador». Arxivat de l'original el 2020-10-09. [Consulta: 2 gener 2019].
* ↑ Disco de Oro para Aitana en Ecuador por sus temas "Teléfono" y "Lo Malo" junto a Ana Guerra
* ↑ Press, Europa. «Aitana deslumbra en los 'Latin Grammy'», 16-11-2018. Arxivat de l'original el 2018-12-07. [Consulta: 10 desembre 2018].
* ↑ LOS40. «Fotogalería:Lele Pons, la perfecta aliada de Aitana para que ‘Teléfono’ sea un hit internacional» (en castellà), 27-10-2018. Arxivat de l'original el 2018-12-11. [Consulta: 10 desembre 2018].
* ↑ «Así suena 'Teléfono' el remix de Aitana y Lele Pons» (en castellà), 22-11-2018. Arxivat de l'original el 2018-11-23. [Consulta: 10 desembre 2018].
* ↑ «Aitana publica su primer EP 'Tráiler' en formato físico y digital» (en castellà), 29-11-2018. Arxivat de l'original el 2018-11-26. [Consulta: 10 desembre 2018].
* ↑ «Aitana agota la chaqueta de Stradivarius de su videoclip» (en castellà). [España], 31-07-2018 [Consulta: 12 novembre 2018]. «Además de triunfar como artista, es ya un referente en la moda (…) la marca low cost del grupo Inditex, eligió a Aitana como embajadora.» Arxivat 2018-11-12 a Wayback Machine.
* ↑ LaInformacion «El fenómeno OT llega a Inditex: Aitana, nueva embajadora de Stradivarius» (en castellà). , 28-03-2018 [Consulta: 12 novembre 2018]. Arxivat 2018-11-12 a Wayback Machine.
* ↑ «Inditex se rinde al fenómeno OT y nombra a Aitana embajadora de Stradivarius.» (en castellà). [España], 27-03-2018 [Consulta: 3 octubre 2018]. Arxivat 2018-07-12 a Wayback Machine.
* ↑ «Stradivarius: Las siete prendas favoritas de Aitana». , 21-09-2018 [Consulta: 3 octubre 2018]. Arxivat 2018-10-03 a Wayback Machine.
* ↑ «Aitana vuelve a ser imagen de Stradivarius» (en castellà). , 20-09-2018 [Consulta: 3 octubre 2018]. Arxivat 2018-10-03 a Wayback Machine.
* ↑ «Las firmas por las que Aitana ha renunciado a Inditex en su regreso a Operación Triunfo» (en castellà). , 27-09-2018 [Consulta: 3 octubre 2018]. Arxivat 2018-10-03 a Wayback Machine.
* ↑ «Este look de Aitana para Stradivarius te va a convencer de llevar pana este otoño» (en castellà). , 23-09-2018 [Consulta: 3 octubre 2018]. Arxivat 2018-10-03 a Wayback Machine.
* ↑ «McAitana: el polémico menú creado por la cantante para McDonald's» (en castellà), 14-09-2021. Arxivat de l'original el 2021-12-12. [Consulta: 12 desembre 2021].
* ↑ «Aitana, segunda finalista de Operación Triunfo, nieta de arroyanos» (en castellà). Hoy, 16-02-2018. [Consulta: 2 març 2025].
* ↑ Negro, Vinilo. «Aitana anuncia las primeras fechas de su 'Play Tour'» (en castellà), 04-04-2019. Arxivat de l'original el 2023-06-16. [Consulta: 2 novembre 2022].
* ↑ «Pared con pared | Sitio oficial de Netflix» (en castellà). Arxivat de l'original el 2024-04-30. [Consulta: 30 abril 2024].
* ↑ Diezminutos.es, Por. «Aitana Ocaña se aventura con una nueva profesión» (en castellà), 25-09-2018. [Consulta: 10 desembre 2018].